— Я з’яўляюся старшынёй Савета дырэктараў музеяў Беларусі, таму ўсе тэндэнцыі, што адбываюцца ў рэспубліцы, бачу, як на далоні. Параўноўваючы з тым, што было дзесяць гадоў таму, музеі сапраўды сталі запатрабаванымі. Кожны год у рэгіёнах з’яўляюцца адзін-два новыя. Зараз, наколькі мне не змяняе памяць, іх 154, і гэта без уліку тых, якія не падпарадкоўваюцца Міністэрству культуры. Вярнулася мода на стварэнне музеяў на прадпрыемствах, каб аднавіць гісторыю ў асобах і біяграфіях. З жыццяпісу прадпрыемства складаецца летапіс краіны. Тое каштоўна для выхавання новага пакалення, выхавання нацыі наогул. Гэта годны працэс, неабходны для асэнсавання свайго месца ў свеце. Па сутнасці, музейшчыкі займаюцца зберажэннем гістарычнай памяці народа, якая замацоўваецца ў скульптурах, карцінах, этнаграфіі, фальклоры, песенным мастацтве і гэтак далей.